10/12/2009 | Administración LocalMunicipal
A Laracha
Aprobacion definitiva expediente expropiación urbanística “Mellora da seguridade viaria na DP 0513 de Ponte Muiños a Caión por Paiosaco, pk 1,38 ao 3,20 (A Laracha-Arteixo)” incluida no Plan de Travesías Provinciais 2008-2011, 4ª fase.

Aprobación definitiva expediente de expropiación urbanística dos terreos necesarios para executar as obras contidas no proxecto “Mellora da Seguridade Viaria na D. P. 0513 de Ponte Muíños a Caión por Paiosaco p. k. 1,38 ao 3,20 (A Laracha-Arteixo)”, incluída no Plan de Travesías Provinciais 2008-2011, 4ª fase, A Xunta de Goberno Local, en sesión ordinaria do 6 de novembro de 2009, adoptou entre outros, o seguinte acordo: “En relación co expediente tramitado para levar a cabo a expropiación dos terreos necesarios para executar as obras contidas no proxecto “Mellora da Seguridade Viaria na D. P. 0513 de Ponte Muíños a Caión por Paiosaco p. k. 1,38 ao 3,20 (A Laracha-Arteixo)”, incluída no Plan de Travesías Provinciais 2008-2011, 4ª fase, o Concello da Laracha, para poñer a disposición da Deputación Provincial da Coruña, iniciou expediente de expropiación, toda vez que, como sistema xeral viario recollido no Plan Xeral de Ordenación Municipal, poderá levarse a cabo como expropiación urbanística. O secretario da conta de que o acordo da Xunta de Goberno Local de 21 de agosto de 2009 de iniciación de expediente expropiatorio polo procedemento de taxación conxunta foi notificado aso interesados, publicado no BOP nº 194, do 3 de setembro de 2009, para que xurda efectos efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación, publicado no DOG nº 196 de data 6 de outubro e no xornal La Voz de Galicia de 8 de setembro de 2009 abrindo un período de información pública. As alegacións foron informadas polo redactor do proxecto de expropiación, o enxeñeiro técnico agrícola Yazmin Azofra Osanz. De conformidade co sinalado no artigo 21.1 j) da Lei 7/1985, de 2 de abril, Reguladora das Bases do Réxime Local, correspóndelle ao sr. Alcalde a aprobación inicial dos instrumentos de planeamento de desenvolvemento do planeamento xeral non expresamente atribuídas ao Pleno, así como os instrumentos de xestión urbanística e dos proxectos de urbanización e, conforme ao art.3.4 do Regulamento de Expropiación Forzosa, art.85 da Lei de Expropiación Forzosa e á disposición adicional segunda da Lei de Contratos do Sector Público correspóndelle a adquisición de bens por contía inferior a 3 millóns de euros e non superior ao 10% dos recursos ordinarios do orzamento. Non obstante, a Alcaldía delegou na Xunta de Goberno Local as atribucións expresadas anteriormente mediante Resolución de 18 de xuño de 2007, polo que a Xunta de Goberno Local, por unanimidade dos membros presentes ACORDA: PRIMEIRO.- Estimar as alegacións cos números rexistro de entrada que se dirán e polos motivos que se sinalan en cada caso: - Número de rexistro 4154 de outubro de 2009, presentada por Analyn Magalde Blanaru, reclamando: valoración ou reposición de bens afectados non recollidos na folla de aprecio (muro de cerramento), da parcela 3808707NH3930N da súa propiedade. Valora o redactor do proxecto o muro perimetral que pecha a fronte, construída a base de malla en forma romboidal metálica e suxeita sobre psotes de tubo galvanizado nos intermedios dos tramos, portal de entrada de 3 m a base de barras de ferro sobre ángulo de formigón, porta de acceso de similares características ao portal de ancho aproximado 2 m, intercalado e, por diante da malla medra unha sebe da especie Ligustrum sp., ben recortado e acondicionado duns 13 m de lonxitude. Valorase en 889,71 euros. - Número de rexistro 4695 de setembro de 2009, presentada por Touraya Grigoruta Boluña reclamando a parcela 3808703NH3930N. MOTIVO: Tómase en conta para o resto dos trámites do procedemento en tanto que se presentou escritura de compravenda aínda que para o cobro haberá que estar o sinalado no apartado sétimo do presente acordo. SEGUNDO.- Desestimar as alegacións cos números rexistro de entrada que se dirán e polos motivos que se sinalan en cada caso: - Número de rexistro 4942 de setembro de 2009, presentada por Jema Jescu Grygorchuk, reclamando modificación da superficie a expropiar na parcela 3808704NH3930N, reducíndoa en 45,00 m², por afectar a finca onde se atopa a vivenda e non dispoñer de mais superficie. O redactor do proxecto de expropiación sinala que no proxecto da “Mellora da Seguridade Viaria na D. P. 0513 de Ponte Muíños a Caión por Paiosaco p. k. 1,38 ao 3,20 (A Laracha-Arteixo)”, defínese a totalidade de actuacións necesarias para a correcta execución das obras de ensanche e acondicionamento do mencionado viario, correspondendo a dirección facultativa e técnica do proxecto, a decisión das modificacións e variacións que se desenvolvan, ben sexa antes, durante o desde que se execute o replanteo sobre o terreo da obra, actuacións todas elas que corresponden á Deputación Provincial da Coruña. TERCEIRO.- Aprobar definitivamente o expediente de taxación conxunta, que implicará, de conformidade co art.144 da Lei 9/2002, de 30 de decembro, de Ordenación Urbanística e Protección do Medio Rural de Galicia, a declaración de urxencia da ocupación dos bens e dereitos afectados. CUARTO.- Notifica-lo presente acordo aos interesados titulares de bens e dereitos que figuran no expediente, conferíndolles un prazo de vinte días, durante os que poderán manifestar por escrito a súa desconformidade coa valoración establecida no expediente aprobado, debendo a este fin remitir unha nova folla de aprecio nos casos en que da estimación das alegacións resultara unha nova valoración. QUINTO.- Entender aceptada a valoración e determinado o prezo xusto definitivamente e de conformidade se os interesados non formulasen oposición no prazo de vinte días sinalado. SEXTO.- Publicar o presente acordo no BOP co fin de que xurda os efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. SÉTIMO.- Poñer novamente de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas. OITAVO.- Contra este acordo que pon fin á vía administrativa os interesados poderán interpor recurso potestativo de reposición no prazo dun mes perante a Xunta de Goberno Local, ou ben directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses, computándose ambos os dous prazos dende o día seguinte á notificación do presente acordo ou, de selo caso, ao da publicación do anuncio no BOP. A Laracha, 1 de decembro de 2009 O alcalde José Manuel López Varela